hu hu hu hu pl hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu de is hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pt de it de hu hu en fr hu en hu hu es hu hu hu hu hu hu hu hu en hu hu hu hu hu hu hu hu hu hu hu en ca hu hu hu hu hu hu hu hu hu hu hu hu hu hu de hu hu fy
DULCOLAX BÉLBEN OLDÓDÓ DRAZSÉ 30X
A kosár tartalma 0 termék.
A kiválasztott termék sikeresen a kosárba került.
FÁJDALOM- ÉS LÁZCSILLAPÍTÁS, MEGHŰLÉS, KÖHÖGÉS
Szív- és érrendszerre hatók, koleszterin szintet csökkentők
DULCOLAX BÉLBEN OLDÓDÓ DRAZSÉ 30X
1 757 Ft + ÁFA
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
BETEGTÁJÉKOZTATÓ: INFORMÁCIÓK A FELHASZNÁLÓ SZÁMÁRA
Olvassa el figyelmesen az alábbi betegtájékoztatót, mely az Ön számára fontos információkat tartalmaz.
Ez a gyógyszer orvosi rendelvény nélkül kapható. Az optimális hatás érdekében azonban elengedhetetlen e gyógyszer körültekintő alkalmazása.
- Tartsa meg a betegtájékoztatót, mert a benne szereplő információkra a későbbiekben is szüksége lehet.
- További információkért vagy tanácsért forduljon gyógyszerészéhez.
- Sürgősen keresse fel orvosát, ha tünetei néhány napon belül nem enyhülnek, vagy éppen súlyosbodnak.
- Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet észlel, kérjük, értesítse orvosát vagy gyógyszerészét.
1. Milyen típusú gyógyszer a Dulcolax bélben oldódó drazsé és milyen betegségek kezelésére szolgál?
2. Tudnivalók a Dulcolax bélben oldódó drazsé szedése előtt
3. Hogyan kell szedni a Dulcolax bélben oldódó drazsét?
5 A készítmény tárolása
1. MILYEN TÍPUSÚ GYÓGYSZER A DULCOLAX BÉLBEN OLDÓDÓ DRAZSÉ ÉS MILYEN BETEGSÉGEK KEZELÉSÉRE SZOLGÁL?
A Dulcolax a székrekedés egyszeri, ill. rövid idejű kezelésére szolgál. Ezen kívül diagnosztikai vizsgálatok előkészítésére, műtét előtti és utáni kezelésekre is alkalmas, valamint olyan körülmények előfordulása esetén, amikor a székletürítés megkönnyítésére van szükség, ilyen esetben a Dulcolax orvosi ellenőrzés mellett adható.
Hatóanyaga, a biszakodil helyileg ható hashajtó.
A vastagbélben alakul át a hatóanyag aktív formájává és a vastagbél nyálkahártyájának stimulálása révén fokozza annak perisztaltikáját, hashajtó hatását 6-12 óra múlva fejti ki.
2. TUDNIVALÓK A DULCOLAX BÉLBEN OLDÓDÓ DRAZSÉ SZEDÉSE ELŐTT
Ne szedje a Dulcolax bélben oldódó drazsét, ha a következő betegségek, állapotok állnak fenn (ellenjavallatok):
· a készítmény hatóanyagával, vagy bármely más összetevőjével szemben fennálló túlérzékenység, allergia (pl. biszakodil-, vagy szacharóz, laktózérzékenység stb.)
· gyomor- és bélrendszeri gyulladás,
· émelygéssel, hányással járó tisztázatlan eredetű hasi fájdalom (mely súlyosabb betegség jele lehet),
· súlyos vízveszteség, az ionegyensúly felborulása esetén,
· heveny hasi tünetek,
· ha egy ritka örökletes betegségben szenved.
A Dulcolax fokozott elővigyázatossággal alkalmazható
Mint minden hashajtót, a Dulcolaxot sem szabad szedni folyamatos napi alkalmazásban, ill. hosszú időn keresztül. Ha huzamosan hashajtó alkalmazása szükséges, ki kell vizsgálni a székrekedés okát.
Hosszú ideig túlzott alkalmazása a víz- és ionháztartás-egyensúly zavarát, pl. kálium ion hiányát okozhatja. Idült székrekedés esetén orvoshoz kell fordulni.
Dulcolax-ot szedő betegeken kialakult szédülésről és/vagy szinkópéról (átmeneti eszméletvesztés, az agyi vérellátás múló elégtelensége miatt) is beszámoltak. Ezeket a rosszulléteket nem feltétlenül a Dulcolax idézte elő, hanem inkább a székletürítést elősegítő préselés okozta.
Gyermekek nem szedhetnek hashajtót orvosi javallat nélkül.
Mint minden gyógyszer, a Dulcolax is terhesség alatt csak orvosi tanácsra alkalmazható. Bár a vizsgálatok azt mutatják, hogy a hatóanyag nem kerül át az anyatejbe, alkalmazása szoptató anyáknak nem ajánlott.
Kérdéseivel bármely gyógyszer szedése előtt forduljon orvosához, vagy gyógyszerészéhez!
A kezelés ideje alatt szedett egyéb gyógyszerek
A vizelethajtók és gyulladáscsökkentő kortikoszteroidok egyidejű alkalmazása a víz- és ionháztartás zavarát okozhatja (káliumvesztés). Ez különösen szívglikozidok (bizonyos szívre ható gyógyszerek) szedése esetén fontos, mivel megnöveli a szívglikozidokra való érzékenységet.
Feltétlenül tájékoztassa orvosát, gyógyszerészét a jelenleg vagy nemrégiben szedett egyéb gyógyszereiről, beleértve a vény nélkül kapható készítményeket is!
A drazsé speciális bevonatot tartalmaz, ezért nem szabad együtt szedni a gyomorsavcsökkentő gyógyszekészítményekkel, pl. antacidumokkal vagy proponpumpagátló szerekkel.
A készítmény hatásai a gépjárművezetéshez és gépek üzemeltetéséhez szükséges képességekre
A készítménynek a gépjárművezetéshez és gépek üzemeltetéséhez szükséges képességeket befolyásoló hatásait nem vizsgálták.
Fontos információk a Dulcolax egyes összetevőiről
1 drazsé 33,2 mg laktózt tartalmaz, a felnőttek és 10 évesnél idősebb gyermekek által naponta bevehető maximális adag pedig 66,4 mg –ot. A röntgenes vizsgálatokhoz felnőttek által naponta bevehető mennyiség 132,8 mg laktózt tartalmaz.
1 drazsé 23,4 mg szacharózt tartalmaz, a felnőttek és 10 évesnél idősebb gyermekek által naponta bevehető maximális adag pedig 46,8 mg-ot. A röntgenes vizsgálatokhoz felnőttek által naponta bevehető mennyiség 93,6 mg szacharózt tartalmaz.
Amennyiben kezelőorvosa korábban már figyelmeztette Önt, hogy bizonyos cukrokra érzékeny, keresse fel orvosát, mielőtt elkezdi szedni ezt a gyógyszert.
3. HOGYAN KELL SZEDNI A DULCOLAX BÉLBEN OLDÓDÓ DRAZSÉT?
Amennyiben a kezelőorvos másképpen nem rendeli, a készítmény szokásos adagja:
Székrekedés rövid idejű kezelésére:
Felnőtteknek és 10 éven felüli gyermekeknek:
1-2 drazsé este, ami másnap reggelre eredményez székletürítést.
Gyermekeknek 4 és 10 év között este 1 drazsé.
Gyermekkori alkalmazásához az orvos tanácsát kell kikérni.
Diagnosztikai vizsgálatok előkészítésére és műtét előtt:
A felnőttek javasolt adagja 2-4 drazsé a megelőző este.
Négy éves, vagy annál idősebb gyermekek esetében egy drazsé este.
A drazsékat egészben, szétrágás nélkül, elegendő vízzel este, étkezés után kell bevenni, ami másnap reggelre eredményez székletürítést. A drazsék speciális bevonata miatt gyomorsavlekötő szerekkel (pl. szódabikarbóna) és tejjel egyidejűleg nem szabad bevenni.
Ha az előírtnál több Dulcolaxot vett be (túladagolás):
Nagy adagok bevétele után hasmenés jelentkezhet (híg-vizessé válhat a széklet), hasi görcsök léphetnek fel, számottevő kálium- és elektrolit-vesztés következhet be.
A Dulcolax tartós túladagolása, más hashajtókhoz hasonlóan idült hasmenést, hasi fájdalmat, hipokalémiát (alacsony kálium-vérszint), másodlagos aldoszteron-túltermelést a mellékvesékben és vesekőképződést okozhat. Idült, hosszan tartó hashajtó-használat esetén vesetubulus-károsodás, metabolikus alkalosis (anyagcsere eredetű lúgosság), és hipokalémiás izomgyengeség is kialakulhat.
A Dulcolax bevétele után hánytatással és gyomormosással csökkenthető a hatóanyag felszívódása. Folyadékpótlás és az elektrolit-háztartás egyensúlyának helyreállítása is szükségessé válhat. Ezek az óvintézkedések időskorúak és kisgyermekek esetében különösen fontosak.
Görcsoldók adása is hasznosnak bizonyulhat.
Túladagolás esetén forduljon orvoshoz!
Ha elfelejtette bevenni gyógyszerét:
Másnap nem számíthat hatásra. A soron következő adagolási időpontban ne alkalmazzon dupla adagot!
Mint minden gyógyszernek, a Dulcolaxnak is lehetnek mellékhatásai.
Mellékhatásként gyakran hasi panaszok, enyhe hasgörcs, bélgázok távozásával járó haspuffadás, émelygés, nagyobb adag esetén hasmenés előfordulhat.
Dulcolax-ot szedő betegeken hányást, allergiás reakciókat, sőt egyetlen esetben súlyos túlérzékenységi reakciót, angioödémát (fej, nyak, nyelv vizenyőjével járó allergiás reakció) is észleltek.
Ha bármely mellékhatás súlyossá válik, vagy ha a betegtájékoztatóban felsorolt mellékhatásokon kívül egyéb tünetet is észlel, kérjük értesítse orvosát, vagy gyógyszerészét.
5. A KÉSZÍTMÉNY TÁROLÁSA
A gyógyszer gyermekektől elzárva tartandó!
A gyógyszert csak a csomagoláson feltüntetett lejárati időn belül szabad felhasználni. A csomagoláson feltüntetett lejárati idő után ne szedje a Dulcolax drazsét. A lejárati idő a megadott hónap utolsó napjára vonatkozik
A készítmény hatóanyaga: 5 mg biszakodil drazsénként.
Egyéb összetevők: magnézium-sztearát, glicerin, oldódó kukoricakeményítő, kukoricakeményítő, laktóz-monohidrát, fehér viasz, karnaubaviasz, sellak, makrogol 6000, sárga vas-oxid (E172), titán-dioxid (E171), ricinusolaj, metakrilsav-metil-metakrilát-kopolimer (1:1), metakrilsav-metil-metakrilát-kopolimer (1:2), akáciamézga, talcum, szacharóz.
Milyen a készítmény külleme és mit tartalmaz a csomagolás?
30 db bélben oldódó drazsé fehér átlátszatlan PVC/PVDC/Al buborékfóliában és dobozban
A forgalomba hozatali engedély jogosultja:
Boehringer Ingelheim International GmbH
10 Rue Colonel Carbonneaux
A betegtájékoztató engedélyezésének dátuma: 2009. január 5.
Mail Facebook Twitter Google +
vásárolj még 15 000 Ft összegért!
Ez egy olyan víruscsalád, amely mind emberekben ,mind pedig állatokban megbetegedéseket okozhat.A koronavírusok okozta emberi megbetegedések súlyossága esetenként eltérő: a klinikai kép az enyhe, hétköznapi náthától a súlyosabb légúti megbetegedésig terjedhet. Vannak a víruscsaládnak olyan tagjai,amelyek komolyabb megbetegedéseket okoznak, ilyen a SARS-CoVvagy a MERS-CoVA legújabban felfedezett koronavírus a COVID-19fertőzést okozza.
Az aranyér és visszérAz aranyérbetegség és a visszérbetegség is olyan, a vénás rendszert érintő kórfolyamat, amik az életmód változtatás mellett - a kezdeti fázisban- gyógyszeres kezeléssel is karbantarthatók. A vénás rendszer gyengeségének genetikai oka is van, a tény azonban, hogy egyre több embert érint a betegség egyértelművé teszi, hogy az életmódbeli tényezők milyen fontosak ebben az esetben. Az ülőmunka, a mozgásszegény életmód, a túlsúly, a dohányzás mind olyan faktorok, amelyek elősegítik a betegség kialakulásást
HegkezelésMi is az a heg? A heg a mélyebb hámsérülések után fennmaradt, a sebek gyógyulása után kialakult szövet. Fontos tudni, hogy a hegszövet, nem normális szövet. Nincsennek benne izzadság-, faggyú mirigyek, vagy szőrtüszők és működésében is eltér az előtte ott lévő szövettől. Életünk során előbb utóbb mind szerezünk magunknak kisebb-nagyobb sérülésekből származó, műtéti vagy a pattanások után maradt hegeket. A hegek a személyiségünk részét is képezik, viszont ha feltűnő helyen vannak, ronthatják az önbizalmunkat, önértékelési zavarokat okozhatnak. Ha kiterjedtebb hegről van szó, nem csak esztétikai problémák merülhetnek fel. A heg viszkethet, fájhat, ha hajlatokban van feszülő érzést kelthet, ami a mozgásban is akadályozhat minket. Éppen ezért a minél kisebb hegesedéssel járó sebgyógyulás kiemelkedően fontos.
A kockázatokról és a mellékhatásokról olvassa el a (beteg)tájékoztatót, vagy kérdezze meg kezelőorvosát, gyógyszerészét!
9022 Győr, Jedlik Ányos u. 16.
+36 96 / 310-206
2022. Aranyhajó Patika Gyógyszertár. Minden jog fenntartva.